# Referat fra møte i SU (samarbeidsutvalg) og SMU (skolemiljøutvalg) for Rå skole onsdag 6.mars 2024

**Deltakere:**

Marianne Ingebrigtsen (rektor), Monica Yndestad (Politisk representant. Bergenslisten, utvalg for barnehage, skole og idrett), Grethe Nesslin (kontoret, andre ansatte), Anne Laila Strand (lærerrepresentant), Linn Angelfoss (FAU).

Elevrådet: Herman Bjørge, Nicolas Bernt, Ingrid Krossøy, Ingeborg Kirkebø, Erlend Haugland

**Oppdraget til elevrådet i forbindelse med årets kvalitetsoppfølgingsmøte**

Tema: Medvirkning; utviklingssamtaler, fokusdager/ blokkdager, dysleksivennlig skole, læringsmiljø/ inkludering. Elevrådet har intervjuet to fra hver klasse, en gutt og en jente. Gjenstår å sammenstille resultat fra intervjuene.

**Elevundersøkelsen**

Elevundersøkelsen har fått mye mediedekning grunnet at mobbetall går opp i hele Norge. Mobbetall er høyere også på Rå. Spekterundersøkelse er gjennomført for Rå for å få en grundigere forståelse av resultatet. Elevene svarer med navn. Det er avdekket at noen har tøyset seg, og at det er noen som føler seg mobbet. Et funn er at noen oppgir de samme som venner og som mobbere. Olweusundersøkelsen i mai vil gi ytterligere informasjon. Dembragruppen jobber også med tiltak.

**Inkludering/ trivsel**

Valentines day; elever og lærere ble oppfordret til å gå med rosa og røde klær. Det var bra oppslutning for 8 og 9, ikke like bra for 10 trinn. For påske planlegger elevrådet å arrangere rebus/ krim, pynte klasseromsdør med premier, og kanskje dele ut påskeegg. Andre planlagte tiltak er: markering av regnbuedag, løp for Håpet, rockesokk (Dembra). Bente (lærer) sykler til Paris til inntekt for Barnekreftforeningen, elever vil oppfordres til å gå med fotballdrakt på Fotballtrøyefredag 3. mai 2024, for å støtte kampen mot barnekreft.

**Ordensregelement**

Forskrift som gjelder for alle skoler. Rå kan lage egne lokale regler, et eksempel på dette er regler for mobilbruk og personlig nettbrett. Kan vurdere å endre dette til alle digitale enheter. Bruk av Chromebook/ pc i henhold til kontrakt med den enkelte. Forslag til ny regel: Elever som sitter inne i friminutt er ansvarlig for at klasserommet er ryddig til undervisning. Toalettene skal brukes til nødvendige ærend, og en av gangen på do.

**Status og nybygg**

Forsinket grunnet avslag på rammesøknad grunnet for stor arealutnyttelse. Skolen har uttalt seg og støtter utbygging slik den foreligger i plantegningene. Den delen av skoletomten som blir bebygget er ikke i bruk av skolen og hele området vil få en kvalitetsoppgradering ved gjennomføring av planene. Politisk representant vil ta dette med tilbake til byråden. Asbestsanering pågår nå i klasserom 13 og på rommet som brukes til bibliotek.

**Voldshendelser**

Stor økning av vold mot lærere i Bergen. Ikke mye av dette på Rå.